सिनेमा में खलनायक के रोल से अपने ऐक्ंिटग कैरियर की शुरुआत करने वाले शत्रुघ्न बाद में भले ही नायक बन गए पर 80 के दशक में सियासत में उतरने के बाद से अब तक उन के भीतर दबाछिपा खलनायक बारबार बाहर आता रहा है. फिलहाल उन की सियासी खलनायकी कुछ ज्यादा ही तेज हो चुकी है. साल 1996 में भाजपा ने उन्हें पहली बार राज्यसभा का सदस्य बनाया और फिर साल 2002 में भी उन्हें राज्यसभा भेजा गया. साल 2009 में भाजपा ने पटना साहिब संसदीय सीट से उम्मीदवार बनाया और वे करीब ढाई लाख वोट से जीत गए. केंद्र में राजग सरकार के दौरान शत्रुघ्न सिन्हा को 2 बार कैबिनेट मंत्री भी बनाया गया. साल 2003 में उन्हें केंद्रीय स्वास्थ्य मंत्री और साल 2004 में उन्हें जहाजरानी मंत्री बनाया गया था. इस के बाद भी उन्हें हमेशा यह महसूस होता रहा कि उन की क्षमता का भाजपा ने बेहतर इस्तेमाल नहीं किया.